钦定古今图书集成/明伦汇编/宫闱典/第051卷 > 《满江红》〈和王昭仪〉邓光荐
## 钦定古今图书集成/明伦汇编/宫闱典/第051卷 > 《满江红》〈和王昭仪〉邓光荐

“王母仙桃，亲曾醉、五云春色。谁信道、鹿衔花去，浪翻
鳌阙。眉锁娇蛾山宛转，髻梳堕马云欹侧。”恨风沙、吹
透汉宫衣，馀香歇。霓裳散，庭花灭。斜阳燕，应难说。
想春深铜雀，梦残啼血。空有琵琶传出塞，更无环珮
鸣归月。又争知、有客夜悲歌，壶敲缺。